


**JAUNRADES NAMS **

**Jelgavas valstspilsētas pašvaldības interešu izglītības iestāde**

reģistrācijas nr.: 2851900149, Zemgales prospekts 7, Jelgava, LV 3001

tālrunis: +371 63022160, [junda@izglitiba.jelgava.lv,](mailto:junda@izglitiba.jelgava.lv) [www.junda.lv](http://www.junda.lv/)

APSTIPRINĀTS

20.08.2025.

ar direktora p. i. rīkojumu Nr. JUN-1-9/25/131

IEKŠĒJIE NOTEIKUMI

Jelgavā

Jelgavas valstspilsētas pašvaldības interešu izglītības iestāde “Jaunrades nams “Junda””

# IEKŠĒJĀS KĀRTĪBAS NOTEIKUMI

*Izdoti saskaņā ar “Izglītības likuma” 14.panta 21.,211., 212.punktu,*

*30.panta 1.daļu,*

*36.panta 6. punktu*

*54.panta 2.,4.,5.,6.punktu*

*55.panta 8.punktu,*

*MK not. Nr. 474 VI nodaļu*

*un iestādes nolikuma 30.punktu.*

# Vispārīgie jautājumi

1. “Jelgavas valstspilsētas pašvaldības interešu izglītības iestādes „Jaunrades nams „Junda”” (turpmāk tekstā – JN „Junda”) Iekšējās kārtības noteikumi” (turpmāk tekstā - noteikumi) nosaka audzēkņu tiesības, pienākumus, kā arī atbildību par noteikumu neievērošanu.
2. Noteikumu ievērošana visiem audzēkņiem ir obligāta.
3. Noteikumi nosaka atbildīgos un kārtību, kādā audzēkņi tiek iepazīstināti ar šiem noteikumiem.
4. Noteikumu ievērošana nodrošina audzēkņu drošību un viņu tiesību ievērošanu.

# Izglītības procesa organizācija

1. Interešu izglītības grupu (turpmāk tekstā - pulciņš) darbība:
   1. lai piedalītos pulciņa nodarbībās, pulciņam ir noteikts vecumposms;
   2. pulciņa nodarbību laiks notiek saskaņā ar nodarbību sarakstu;
   3. dalības maksa pulciņā tiek noteikta saskaņā ar Jelgavas valstspilsētas Domes lēmumu.
2. Audzēkņa uzņemšanas un atskaitīšanas kārtība:
   1. audzēkņa uzņemšana JN „Junda” notiek, pamatojoties uz audzēkņa likumiskā pārstāvja (turpmāk tekstā – vecāks) vai pilngadīga audzēkņa aizpildīta iesnieguma pamata, kuru iesniedz pulciņa interešu izglītības skolotājam. Direktors ar rīkojumu apstiprina JN „Junda” audzēkņa uzņemšanu pulciņā;
   2. audzēknis netiek uzņemts, ja ir parādsaistības par dalības maksu interešu izglītības programmā;
   3. audzēkni atskaita:
      1. uz audzēkņa vecāka vai pilngadīga audzēkņa iesnieguma pamata:
         1. rakstiskā formā – iesnieguma veidlapa saņemama pie administratora vai pieejama [*www.junda.lv*](http://www.junda.lv/)*,* sadaļā “Dokumenti”;
         2. elektroniski, nosūtot informāciju uz [*junda@izglitiba.jelgava.lv*:](mailto:junda@izglitiba.jelgava.lv) audzēkņa vārds, uzvārds, pulciņš no kura vēlas izstāties. Par izstāšanās datumu tiek pieņemts saņemtās elektroniskās vēstules nosūtīšanas datums;
         3. elektroniski, nosūtot informāciju elektroniskajā skolvadības sistēmā (turpmāk - e-klase) pulciņa interešu izglītības skolotājam: audzēkņa vārds, uzvārds, pulciņš no kura vēlas izstāties. Par izstāšanās datumu tiek pieņemts saņemtās elektroniskās vēstules nosūtīšanas datums;
      2. pēc 2 mēnešiem, ja audzēknis vai vecāks nav informējis pulciņa interešu izglītības skolotāju par kavējumiem vai, ja vecāks ir informēts par izstāšanās kārtību un nav paziņojis par izstāšanos, kā norādīts šo noteikumu punktā 6.3.1. (pamatojums – interešu izglītības skolotāja/direktores vietnieka izglītības jomā rakstisks apliecinājums);
      3. bez brīdinājuma - par 2 mēnešu neapmaksātu dalību pulciņā;
      4. nekavējoties, ja izdarīts pārkāpums, kas ir apdraudējis savu vai citu personu veselību un drošību;
      5. nekavējoties, ja JN „Junda” telpās, teritorijā audzēknis piesavinās iestādei vai citai personai piederošas lietas;
      6. iestājoties vismaz vienam no zemāk minētajiem punktiem, ja mēneša laikā nekas netiek darīts situācijas uzlabošanai no audzēkņa un vecāka vai pilngadīga audzēkņa puses:
         1. par apzinātu citu JN „Junda” audzēkņu, interešu izglītības skolotāja darba pienākumu veikšanas traucēšanu;
         2. JN „Junda” īpašuma (telpu apdares, dažādu iekārtu, santehnikas, elektroierīču, inventāra, mācību līdzekļu) ļaunprātīga bojājuma gadījumu nenovēršanu;
         3. par šo noteikumu neievērošanu, izvērtējot noteikumu neievērošanas nozīmīgumu.
      7. par interešu izglītības programmas pamatotu slēgšanu (piem., nav nokomplektējusies grupa, u.c. iemesli).

# Ēkas piekļuves plastikāta atslēgu lietošana:

* 1. JN “Junda” nosaka, kuru pulciņu grupu audzēkņiem piešķirt ēkas piekļuves plastikāta atslēgas (turpmāk – atslēga/karte), to saņem pie administratora;
  2. noslēdzot mācību gadu, izstāšanās vai atskaitīšanas gadījumā no JN “Junda”, audzēkņa (vecāka) pienākums ir atslēgu/karti nodod administratoram;
  3. atslēgas/kartes nozaudēšanas gadījumā, audzēkņa (vecāka) pienākums ir nekavējoties informēt administratoru;
  4. aizliegts atslēgu/karti apzīmēt, aplīmēt un citādi bojāt;
  5. pret atslēgu/karti izturēties saudzīgi un glabāt drošā vietā;
  6. ja audzēknis aizmirsis mājās atslēgu/karti, jārēķinās ar ierobežotām pārvietošanās iespējām, gaidīšanas laiku, kamēr durvis tiks atvērtas;
  7. audzēknim (vecākam) aizliegts nodot savu atslēgu/karti citām personām.

# Audzēkņu uzvedības noteikumi JN “Junda”, tā teritorijā un organizētajos

**pasākumos**

1. Audzēknis JN “Junda” ēkā iekļūst un no tās izkļūst pa A., B., D ieejām (*skat.,* 1.pielikums).
2. Audzēknis ierodas JN “Junda” uz savas nodarbības laiku un nepamatoti neatrodas tajā pēc sava pulciņa apmeklējuma.
3. Īslaicīgi audzēknis pirms un pēc nodarbībām var uzturēties “Brīvā laika istabā” (2. stāvā telpa Nr. 2-02). Atsevišķos gadījumos telpa var nebūt pieejama.
4. Audzēknis ievēro visas informatīvās norādes iestādē.
5. Audzēknis virsdrēbes nodod garderobē, pretī saņemot garderobes numuriņu un dodas uz sava pulciņa nodarbības telpu.
6. Audzēknis, kura dalība pulciņā saistās ar pārģēbšanos mēģinājumam, dodas uz ģērbtuvi pirmajā stāvā un seko norādēm uz ģērbtuves durvīm.
7. Audzēknis izpilda interešu izglītības skolotāja, cita JN “Junda” darbinieka prasības, kuras novērstu jebkāda veida drošības pārkāpumus iestādē.
8. Audzēknim ir jāuzņemas personīga atbildība par savu uzvedību JN “Junda”, nedrīkst darīt neko tādu, kas varētu traucēt un aizskart otru personu.
9. Audzēknis ievēro sabiedrībā pieņemtās morāles, ētikas un uzvedības normas kā arī:
   1. dzeramā ūdens iekārtu lieto dzeršanai, dzeramo trauku piepildīšanai (nemazgā rokas, nešļakstās un tmldz.);
   2. liftu izmanto tam paredzētajam mērķim – nepieciešamības gadījumā nokļūšanai no viena stāva uz otru;
   3. nepiegružo un uztur kārtībā JN “Junda” telpas un teritoriju;
   4. nesēž uz palodzēm, neatver vaļā logus, nekāpj ar kājām uz mēbelēm;
   5. neskrien pa nodarbību telpām, gaiteņiem un kāpnēm;
   6. nekāpj uz trepju margām;
   7. saudzīgi izturas pret jebkuru JN “Junda” īpašumu. Pie aizdomām par bojātu inventāru, audzēknis ziņo interešu izglītības skolotājam vai administratoram. JN „Junda” īpašuma bojājuma gadījumā audzēknis (vecāks) vai pilngadīgs audzēknis ir materiāli atbildīgi;
   8. nenes uz iestādi dzīvniekus, kukaiņus, putnus u.c. dzīvas būtnes;
   9. nenovieto automašīnu iestādes teritorijā. Velosipēdu, skūteri u.c. pārvietošanās mazgabarīta līdzekli novieto tam paredzētajās, ierīkotajās stāvvietās (*skat.* 1.pielikumā velonovietņu pieturas zīmes).
10. Nodarbībās audzēknis:
    1. ir atbildīgs par darba rezultātu - seko līdzi nodarbību procesam, savu iespēju robežās maksimāli apgūst nodarbības saturu, ir precīzs, izpilda un ievēro interešu izglītības skolotāja norādes, darba drošības instrukcijas un noteikumus;
    2. neatstāj darba vietu vai nodarbību telpu bez interešu izglītības skolotāja atļaujas;
    3. starpbrīdi audzēknis izmanto savam brīvajam laikam ēkā, saskaņojot ar interešu izglītības skolotāju;
    4. labierīcības apmeklē pēc interešu izglītība skolotāja atļaujas saņemšanas;
    5. izslēdz personiskās ierīces: mobilo telefonu, CD/DVD atskaņotāju, radio, u.c. viedierīces. Nelieto fotoaparātu, kameru un citas ierīces, kas traucē nodarbību mācību procesam. Viedierīces lieto tikai ar interešu izglītības skolotāja atļauju;
    6. ievēro darba kultūru un disciplīnu;
    7. rūpējas par nodarbību telpas un savas darba vietas kārtību un tīrību;
    8. ievēro darba drošības tehnikas noteikumus nodarbību telpās, darba higiēnas, personīgās higiēnas noteikumus;
    9. ar savu uzvedību neapdraud savu un citu veselību un drošību;
    10. rūpējas par savu veselību un drošību, neapdraud savu un citu drošību;
    11. priekšmetu restaurēšanas darbos neizvēlas atjaunot tādus priekšmetus, kas var apdraudēt savu un citu veselību un drošību (*piem.,* šaujamieroča kāta, naža spala atjaunošana u.c.).
11. Audzēknis nedrīkst fiziski un emocionāli iespaidot citus audzēkņus, JN “Junda” darbiniekus. Audzēknis par nopietniem negadījumiem informē interešu izglītības skolotāju vai citu iestādes darbinieku.
12. Ja audzēknis kādas personas darbībā saskata draudus savai vai citu personu drošībai, nekavējoties informē interešu izglītības skolotāju vai citu iestādes darbinieku, kas ir viņa tuvumā (*skat.* 2. pielikums).
13. Ja audzēknis cietis fiziskas vai emocionālas vardarbības rezultātā, viņš nekavējoties informē interešu izglītības skolotāju, JN “Junda” darbinieku, vecāku vai informē attiecīgos dienestus.
14. Audzēknis precīzi ievēro rīcības kārtību ārkārtas situācijās, vadoties pēc iestādes evakuācijas/rīcības plāniem (atrodas katrā ēku stāvā redzamā vietā), interešu izglītības skolotāja un JN “Junda” administrācijas norādījumiem. Bez ierunām jāpakļaujas JN “Junda” atbildīgo darbinieku norādījumiem, kā arī ārkārtas situāciju likvidēšanas darbinieku prasībām.
15. Drošība rīkotajos pasākumos, akcijās:
    1. JN „Junda” organizētajos pasākumos audzēknis šos noteikumus, kā arī konkrēto pasākumu prasības;
    2. audzēknis atbildīgs par savu uzvedību visos pasākumos, kuros viņš pārstāv JN “Junda”;
    3. noteikumi attiecas uz pasākumiem ārpus JN “Junda” telpām un piemērojami pasākumu laikā, kas saistīti ar JN „Junda” darbību;
    4. JN „Junda” organizētajos ārpus iestādes, pilsētas un citos masu pasākumos par audzēkņa uzraudzību un drošību rūpējas ar JN „Junda” direktora rīkojumu nozīmētā atbildīgā persona;
    5. pasākumu, akciju laikā audzēknis atbildīgs par savu uzvedību uz ceļa, ievērojot ceļu satiksmes noteikumus.

# Aizliegts:

* 1. JN “Junda”, tā teritorijā un citās pasākumu norises vietās, ko organizē JN “Junda”

- aizliegta alkohola, enerģijas dzērienu, cigarešu un to paveidus, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošana, glabāšana un realizēšana. Pārkāpumu novēršanai tiks izsaukta Pašvaldības policija un informēts audzēkņa vecāks;

* 1. bez vajadzības aiztikt ugunsdzēsības un citas trauksmes signālpogas;
  2. runāt necenzētiem vārdiem, nepiedienīgi uzvesties;
  3. izplatīt un tirgot politiska, reliģiska rakstura priekšmetus un punktā 23.1. minētās vielas, priekšmetus.
  4. Pirmsskolas un 1.-6. klases izglītojamiem iestādē (nodarbību laikā, starpbrīžos starp nodarbībām) ir aizliegts lietot mobilos tālruņus, izņemot gadījumus, kad pedagogs ir atļāvis tos izmantot izglītības procesā.

# Kārtība par personisko mantu pārbaudi:

* 1. Ja izglītības iestādes darbiniekam vai audzēknim ir informācija vai pamatotas aizdomas, ka cits audzēknis ienesis izglītības iestādē, tās teritorijā vai izglītības iestādes organizētajos vai atbalstītajos pasākumos bīstamas vielas vai priekšmetus, izglītības iestādes darbinieks vai audzēknis nekavējoties par to informē Direktori vai viņa pilnvarotu personu. Ja nepieciešams rīkoties nekavējoties, audzēknis par minēto informāciju vai aizdomām informē jebkuru izglītības iestādes darbinieku, un attiecīgais darbinieks par to informē Direktori vai viņas pilnvarotu personu.
  2. Pēc minētās informācijas saņemšanas un izvērtēšanas Direktore vai viņas pilnvarota persona pieņem lēmumu ierobežot tā audzēkņa pārvietošanos, par kuru sniegta informācija, kā arī pieprasīt uzrādīt un pārbaudīt viņa personīgās mantas. Minēto lēmumu paziņo audzēknim un nepilngadīgā audzēkņa vecākiem, tostarp izskaidrojot pārvietošanās ierobežojuma (norādot atrašanās vietu) un personīgo mantu pārbaudes būtību, kā arī pieprasa audzēknim uzrādīt personīgās mantas.
  3. Direktore vai viņas pilnvarota persona, nodrošinot izglītojamā privātumu, vēl vismaz viena izglītības iestādes darbinieka klātbūtnē pārbauda audzēkņa uzrādītās personīgās mantas. Direktore vai viņas pilnvarota persona ir tiesīga, brīdinot audzēkni, dokumentēt audzēkņa uzrādīto personīgo mantu pārbaudi, izmantojot video vai skaņas fiksācijas ierīci.
  4. Ja audzēkņa uzrādīto personīgo mantu pārbaudes laikā tiek konstatēts, ka audzēknis ienesis izglītības iestādē, tās teritorijā vai izglītības iestādes organizētajos vai atbalstītajos pasākumos bīstamas vielas vai priekšmetus, Direktore vai viņas pilnvarota persona informē par to pašvaldības policiju vai Valsts policiju un nepilngadīgā audzēkņa vecākus, kā arī, ja nepieciešams, pašvaldības sociālo dienestu un dibinātāju, nodrošina pie audzēkņa atrasto bīstamo vielu un priekšmetu izņemšanu un uzglabāšanu, kā arī audzēkņa uzraudzību līdz pašvaldības policijas vai Valsts policijas ierašanās brīdim.
  5. Par audzēkņa uzrādīto personīgo mantu pārbaudes rezultātu Direktore vai viņas pilnvarota persona sastāda aktu. Vienu akta eksemplāru izsniedz audzēknim vai nepilngadīgā audzēkņa vecākiem, otru – uzglabā izglītības iestādē, trešo nodod pašvaldības policijai vai Valsts policijai (ja tiek konstatētas bīstamas vielas vai priekšmeti).
  6. Ja izglītojamais nepiekrīt savu personīgo mantu uzrādīšanai un pārbaudei, Direktore vai viņa pilnvarota persona nekavējoties informē nepilngadīgā audzēkņa vecākus un pašvaldības policiju vai Valsts policiju un nodrošina audzēkņa uzraudzību līdz tās ierašanās brīdim.

1. **Iesniedzamā informācija par audzēkņa veselības stāvokli:**
   1. Audzēknis vai nepilngadīgā audzēkņa vecāki/likumiskais pārstāvis, ievērojot bērna labākās intereses, rakstveidā informē izglītības iestādi pievienojot nepieciešamos apliecinājumus par audzēkņa veselības stāvokli un citiem apstākļiem, kas var būtiski ietekmēt izglītības procesu un būt nozīmīgi tajā iesaistītajām personām, tostarp ietekmēt audzēkņa uzvedību.
   2. Direktore izvērtē saņemto informāciju un tās pamatojumu un pieņem lēmumu iekļaut vai neiekļaut Valsts izglītības informācijas sistēmā atzīmi, ka izglītības iestādes rīcībā ir informācija par audzēkņa veselības stāvokli un citiem apstākļiem, kas var būtiski ietekmēt izglītības procesu un būt nozīmīgi tajā iesaistītajām personām, tostarp ietekmēt audzēkņa uzvedību, kā arī, ja pieņemts lēmums iekļaut šādu atzīmi, norāda laikposmu, kurā šī atzīme ir spēkā.

# Evakuācijas plāna un informācijas par operatīvo dienestu izsaukšanu izvietojums

1. Evakuācijas un rīcības plāni, ugunsgrēka pamanīšanas vai trauksmes gadījumā, izvietoti atbilstoši ugunsdrošības normu prasībām katras ēkas stāva gaitenī.
2. Operatīvā dienesta izsaukšanas tālruņi ir norādīti evakuācijas plānā, pie informācijas stenda.
3. Par audzēkņa informēšanu par rīcību ugunsgrēka u.c. draudu gadījumā, atbildīgs ir pedagogs.

# Atbildība par iekšējās kārtības noteikumu neievērošanu

1. Par audzēkņa iepazīstināšanu un instruēšanu ar drošības instrukcijām un šiem noteikumiem atbild pedagogs. Audzēknis “Instruktāžas lapā audzēkņiem”, rakstot vārdu “iepazinos”, arī parakstās.
2. Par šo noteikumu neievērošanu audzēknis raksta paskaidrojumu Direktoram.
3. Par šo noteikumu neievērošanu, JN “Junda” administrācija var:
   1. izteikt audzēknim rakstisku brīdinājumu, kurš tiek fiksēts e-klasē, nosūtot vecākam informatīvu vēstuli;
   2. Direktors var uzaicināt audzēkni kopā ar vecāku (vai pilngadīgu audzēkni) uz pārrunām;
   3. Direktors var uzaicināt vecāku (vai pilngadīgu audzēkni) uz pārrunām.
4. Ja audzēknis sabojājis JN “Junda” īpašumu, JN “Junda” administrācija ziņo vecākam un vienojas par izdarītā kaitējuma seku likvidēšanu.
5. Ja audzēknis lieto vai ir lietojis alkoholu un, ja ir aizdomas par narkotisko vielu lietošanu, JN “Junda” administrācija ziņo Pašvaldības policijai un audzēkņa vecākam, nepieciešamības gadījumā izsauc Neatliekamās medicīniskās palīdzības dienestu.

# Atbildīgie un kārtība, kādā audzēkņi tiek iepazīstināti ar iekšējās kārtības noteikumiem un drošības instrukcijām

1. Interešu izglītības skolotājs iepazīstina audzēkni ar šādiem noteikumiem:

|  |  |  |  |
| --- | --- | --- | --- |
| **N.p.k.** |  | **Instruktāžas veikšanas laiks, biežums** | **Interešu izglītības skolotāja, audzēkņa**  **darbība** |
| 1. | Iekšējās kārtības noteikumi | Tiklīdz nokomplektējas grupa un audzēkņa iestāšanās gadījumā interešu izglītības grupā. Semestrī  1 reizi. | Interešu izglītības skolotājs instruē un pēc instruktāžas audzēknis parakstās  „Instruktāžas lapā audzēkņiem”. |
| 2. | Izstrādāti iekšējie pulciņa  noteikumi par drošību | Tiklīdz nokomplektējas grupa un audzēkņa iestāšanās gadījumā | Interešu izglītības skolotājs instruē un pēc instruktāžas audzēknis parakstās  „Instruktāžas lapā audzēkņiem”. |

|  |  |  |  |
| --- | --- | --- | --- |
|  | mācību kabinetos un  telpās (elektrodrošība, pirmās palīdzības sniegšana) | interešu izglītības grupā. Semestrī 1 reizi. |  |
| 3. | Par ugunsdrošību, evakuācijas plāns | Tiklīdz nokomplektējas grupa un audzēkņa iestāšanās gadījumā interešu izglītības grupā. Semestrī  1 reizi. | Interešu izglītības skolotājs instruē un pēc instruktāžas audzēknis parakstās  „Instruktāžas lapā audzēkņiem”. |
| 4. | Noteikumi par drošību citos izglītības iestādes  organizētajos pasākumos | Pirms katras plānotās aktivitātes. | Pasākuma organizators (direktora nozīmētā atbildīgā persona par pasākuma organizēšanu) veic nepieciešamo instruktāžu, pasākumu  dalībnieki parakstās pasākumu veidlapās. |
| 5. | Noteikumi par drošību ekskursijās, pārgājienos  un pastaigās | Pirms katras plānotās aktivitātes. | Interešu izglītības skolotājs instruē un pēc instruktāžas audzēknis parakstās  „Instruktāžas lapā audzēkņiem” vai  „Izbraukuma veidlapā”. |

# VII Citi jautājumi

1. JN „Junda” neatbild par personīgajām mantām, kuras atstātas bez īpašnieka uzraudzības JN


„Junda” telpās un teritorijā.

1. Audzēkņa vecāks uzņemas atbildību par sava bērna veselības stāvokli un atbilstību izvēlētajam pulciņam.
2. Ja šajos noteikumos tiek veikti grozījumi, tad interešu izglītības skolotājs audzēkni (audzēkņa likumisko pārstāvi) iepazīstina ar tiem 2 nedēļu laikā no to pieņemšanas brīža.
3. Noteikumus var papildināt ar grozījumiem pēc pašu audzēkņu, pedagogu, pārējo darbinieku un JN „Jundas” administrācijas ierosinājuma.
4. Noteikumus apstiprina Direktors un noteikumi stājas spēkā no to parakstīšanas brīža.

Direktores p.i. Māris Kalniņš

1. pielikums

JN “Junda” ieejas, velonovietnes ēkai Zemgales prospektā 7, Jelgavā



1. pielikums

Jelgavas valstspilsētas pašvaldības interešu izglītības iestādes

“Jaunrades nams “Junda”

# IEKŠĒJĀS KĀRTĪBAS NOTEIKUMIEM

**Audzēkņa rīcība, ja audzēknis kādas personas darbībā saskata draudus savai vai citu personu drošībai**

|  |
| --- |
| ***Nepiekrīti draudu izraisītāja rīcībai!*** |
|  |
| Nekavējoties **par situāciju informē interešu izglītības skolotāju** *vai* **citu iestādes darbinieku** *vai* **direktori** *vai*  **draugu, kam uzticies!** |